মরজি

**মরজিʿ** (, , বহুবচন: , ; , ; ) হল দ্বাদশী শিয়া ইসলামি যাজকদের সর্বোচ্চ স্তরের ব্যক্তিকে প্রদানকৃত উপাধি। একটি হওজা (শিয়া আলেমদের শিক্ষাপ্রতিষ্ঠান বা সেমিনারি) কর্তৃক প্রদত্ত কর্তৃত্বের ভিত্তিতে তিনি অনুসারী ও নিজের অধস্তন আলেমদের জন্য শরীয়তের সীমার মধ্যে আইনি সিদ্ধান্ত প্রদান করতে পারেন। সর্বোচ্চ মর্যাদাসম্পন্ন *মরজিʿ*কে *মরজিʿউত তক়লীদুল মুতলক়* নামে অভিহিত করা হয়। একজন মরজিʿ সাধারণত একজন *[[আয়াতুল্লাহ|গ্র্যান্ড আয়াতুল্লাহ]]*ও হয়ে থাকেন।

মরজিʿয়া প্রতিষ্ঠানের উদ্ভব কবে হয়েছে তা নিয়ে সূত্রগুলোতে ভিন্নমত রয়েছে। মুর্জতা আনসারী (১৭৮১–১৮৬৪) এবং মুহম্মদ ইবনে ইয়াকুব আল-কুলায়নী (৮৬৮– ৯৪১)—উভয়কেই প্রথম মরজিʿ হিসেবে আখ্যায়িত করা হয়েছে।

[ডান|থাম্ব|375x375পিক্সেল|[ইরান|ইরানের কোম হওজার বিশিষ্ট গ্র‍্যান্ড আয়াতুল্লাহগণ]]

২০২৩ সাল নাগাদ ৫০ জনেরও বেশি জীবিত মরাজি রয়েছেন, যাঁদের প্রায় সকলেই ইরান বা ইরাকে বসবাস করেন।

## উপাধি
### মরজিʿউত তক়লীদুল মুত়লক়
সর্বোচ্চ মরজি অথবা “সমমর্যাদাসম্পন্নদের মধ্যে অগ্রগণ্য”কে *মরজিʿউত তক়লীদুল মুত়লক়* বলা হয়। যিনি কোনো মরজিʿউত তক়লীদকে অনুসরণ করেন—অর্থাৎ তকলীদ করেন—তাকে *মুকল্লিদ* বলা হয়।

### গ্র‍্যান্ড আয়াতুল্লাহ
বর্তমানে মরজিদের *গ্র্যান্ড আয়াতুল্লাহ* তথা *আয়াতুল্লাহিল উজ়মা* (, ) উপাধি প্রদান করা হয়। পূর্বে *[[আল্লামা]]* (যেমন: আল্লামা তবাতবাঈ, আল্লামা মজলিসী, আল্লামা হিল্লী) এবং *[[ইমাম]]* (যেমন: ইমাম খোমেইনী, ইমাম রূহানী, ইমাম শীরাজী ও ইমাম সদর) উপাধিগুলিও ব্যবহৃত হয়েছে। অন্য একটি সূত্র অনুযায়ী, একজন মরজি সাধারণত একজন গ্র্যান্ড আয়াতুল্লাহ হয়ে থাকেন।

### আয়াতুল্লাহ

কোনো ধর্মীয় পণ্ডিত যখন হওজাতে এমন স্তরে পৌঁছোন যে তাঁর ছাত্র ও অনুসারীরা ধর্মীয় বিষয়ে তাঁদের প্রশ্নের উত্তর প্রদানের জন্য তাঁর উপর আস্থা রাখেন, তখন তাঁকে আয়াতুল্লাহ উপাধি প্রদান করা হয়। একজন আয়াতুল্লাহকে একটি ফিকহভিত্তিক গ্রন্থও প্রকাশ করতে হয়, যা *রিসালতুল আমলিয়া* নামে পরিচিত—এটি ব্যবহারিক ধর্মীয় বিধানসমূহের একটি নির্দেশিকা বা প্রবন্ধ, যেখানে পবিত্রতা, ইবাদত, সামাজিক বিষয়, ব্যবসা ও রাজনৈতিক বিষয়াবলির মতো অধ্যায়ভিত্তিক বিষয় অন্তর্ভুক্ত থাকে।

এই রিসালতে বিভিন্ন বিষয়ে একজন আয়াতুল্লাহর ফতোয়াসমূহ অন্তর্ভুক্ত থাকে, যা সর্বাধিক প্রামাণ্য ইসলামি উৎসসমূহ সম্পর্কে তাঁর জ্ঞান এবং সমকালীন জীবনে সেগুলোর প্রয়োগের ভিত্তিতে প্রণীত। ঐতিহ্যগতভাবে নির্দিষ্ট সময়ের কেবলমাত্র সর্বাধিক খ্যাতিমান আয়াতুল্লাহরাই রিসালত প্রকাশ করতেন। যদিও সুপরিচিত কয়েকজন আয়াতুল্লাহ এটি লিখতে অস্বীকৃতি জানিয়েছেন, সাম্প্রতিক বছরগুলোতে অত্যন্ত মর্যাদাসম্পন্ন পটভূমির বহু আলেম রিসালত রচনা করেছেন।

### হুজ্জতুল ইসলাম

“হুজ্জতুল ইসলাম” উপাধিটি বর্তমানে শিয়া যাজকবর্গের স্তরানুক্রমে  আয়াতুল্লাহের নিচের একটি অবস্থান নির্দেশ করে। পূর্বে এটি শীর্ষস্থানীয় আলেমদের জন্য সম্মানসূচক উপাধি হিসেবে ব্যবহৃত হত। উপাধিটির প্রাচীনতম প্রামাণ্য ব্যবহার দেখা যায় কাজার আমলে ইমাম মুহম্মদ বাকিরের (মৃত্যু ১৮৪৩) জন্য। শিয়া পরম্পরায় ইমাম মেহদীর প্রত্যাবর্তন পর্যন্ত তাঁর শিক্ষাকে সংরক্ষণ ও অব্যাহত রাখার পাশাপাশি সম্প্রদায়কে পথনির্দেশ দেওয়ার জন্য হুজ্জজুল ইসলামগণ কর্তৃত্বশালী ব্যক্তি হিসেবে বিবেচিত।

## ভূমিকা, কর্তৃত্ব ও শর্তাবলি
ঐতিহ্যগতভাবে, ইসলামি আইনশাস্ত্রের একজন বিশেষজ্ঞের (একজন *[[ইজতিহাদ|মুজতাহিদ]]*) অনুসরণ বা *তকলীদ* কেবল বৈধই নয়, বরং যেসব মুসলিম নিজে এ বিষয়ে প্রশিক্ষিত নন তাঁদের জন্য বহু ধর্মীয় প্রশ্নে তা বাধ্যতামূলক। তবে *[[আকিদা|আকীদা]]* বা *উসূলুদ্দীনের* ক্ষেত্রে শিয়াদের নিজস্বভাবে জ্ঞান অর্জন করা আবশ্যক। জাফরি ফিকহের দৃষ্টিকোণ থেকে, মাহদীর গয়বতকালের (গত এক হাজার বছরেরও বেশি সময় ধরে) মধ্যে সর্বোচ্চ মর্যাদাসম্পন্ন আলেমদের উপর ইসলামি ব্যবহারশাস্ত্র বোঝা ও ব্যাখ্যা করার দায়িত্ব অর্পিত হয়েছে। উনবিংশ শতাব্দী থেকে শিয়া *[[ওলামা]]* বিশ্বাসীদের একজন “*তকলীদের উৎসের*” (*মরজিউত তকলীদ*) কাছে পরামর্শ ও দিকনির্দেশনার জন্য এবং অনুসরণীয় আদর্শ হিসেবে ফিরে যেতে শিক্ষা দেন।

### ধর্মীয় দিকনির্দেশনা প্রদান
আব্বাস জওয়াদী ব্যাখ্যা করেন যে একজন *মুকল্লিদ* কীভাবে তাঁর *মারজিʿ*কে অনুসরণ করেন:

### কর্তৃত্ব
যখন মরজিদের মধ্যে কোনো বিষয়ে মতপার্থক্য থাকে, তখন প্রত্যেকে নিজ নিজ মত প্রদান করেন এবং মুকাল্লিদেরা নিজ নিজ মরজির মত অনুসরণ করেন।

যিনি নিজেই মুজতাহিদ—অর্থাৎ হাওযায় উচ্চতর পাঠ্যক্রম (*দরস খারিজ*) সম্পন্ন করে এক বা একাধিক আয়াতুল্লাহের কাছ থেকে ইজতিহাদের অনুমতি () লাভ করেছেন—তাঁর জন্য মরজি অনুসরণ বাধ্যতামূলক নয়। তবে ইজতিহাদ সর্বক্ষেত্রে সমানভাবে প্রযোজ্য নাও হতে পারে; কোনো মুজতাহিদ ফিকহের একটি নির্দিষ্ট শাখায় বিশেষজ্ঞ হতে পারেন এবং সেখানে ইজতিহাদ প্রয়োগ করলেও অন্য ক্ষেত্রে মারজাকে অনুসরণ করতে পারেন।

### কে এবং কোথায়
বহু জ্যেষ্ঠ গ্র্যান্ড আয়াতুল্লাহ হওজা পরিচালনা করেন। কোম ও নজফের হওজাগুলো শিয়া যাজকবর্গের প্রশিক্ষণের প্রধান কেন্দ্র। এছাড়াও বিশ্বের বিভিন্ন শহরে ছোট ছোট হওজা রয়েছে; এর মধ্যে বৃহত্তমগুলো হলো কারবালা (ইরাক), ইসফাহান (ইরান) ও মশহদ (ইরান)।

২০২৩ সালের হিসেবে বিশ্বব্যাপী ৫৬ জন মরাজি জীবিত আছেন, যাঁদের অধিকাংশ নজফ ও কোম শহরে অবস্থান করেন। তাঁদের মধ্যে উল্লেখযোগ্য হলেন কোমে অবস্থানরত হোসেইন ওয়াহীদ খোরাসানী, মূসা শুবেইরী জঞ্জানী, মোহম্মদ সাদেক রূহানী, নাসের মকারেম শীরাজী, সাদিক শীরাজী, হোসেইন নূরী হামেদানী এবং আব্দুল্লাহ জওয়াদী আমলী; এবং নজফে অবস্থানরত আলী সীস্তানী, মুহম্মদ ইসহাক ফৈয়াজ, মুহম্মদ সঈদ আল-হাকীম ও বশীর নজফী।

### মরজিʿউত তক়লীদুল মুত়লক় নিয়ে বিতর্ক
১৯৯০-এর দশকের শুরুতে প্রধান মরজি আবুল কাসিম আল-খোয়ী মৃত্যুবরণ করেন এবং আলী সীস্তানী শিয়া বিশ্বের *মরজিʿউল মুতলক* বা সর্বোচ্চ মরজি হিসেবে আবির্ভূত হন। মোহম্মদ বাজ্জীর মতে, ধর্মীয় বিষয়ে সীস্তানীর বক্তব্য শিয়াদের মধ্যে “সর্বাধিক গুরুত্ব বহন করে।”

তবে ১৯৯৪ সালে ইসলামি প্রজাতন্ত্রী ইরান ঘোষণা করে যে, ইরানের সর্বোচ্চ নেতা আলী খামেনেয়ী-ই একমাত্র *মরজিʿউত তক়লীদ* বা “অবিসংবাদিত মরজি”।

মোহম্মদ বাজ্জীর মতে, এটি ছিল আলী সীস্তানী ও তাঁর নজফভিত্তিক সহযোগীদের প্রভাব হ্রাস করার প্রচেষ্টা, কিন্তু তা ব্যর্থ হয়। খামেনেয়ীর ধর্মীয় যোগ্যতা তুলনামূলকভাবে সীমিত ছিল (খোমেইনীর মৃত্যুর পর তাঁকে আয়াতুল্লাহ পদে উন্নীত করা হয়, যাতে তিনি সর্বোচ্চ নেতার দায়িত্ব নিতে পারেন)। বাথবাদী শাসনের নির্যাতন ও ইরানি প্রভাব বিস্তারের প্রচেষ্টার মধ্যেও সীস্তানী তাঁর অবস্থান ধরে রাখতে সক্ষম হন। গ্লিভ সীস্তানীর নাম উল্লেখ না করলেও বলেন, খামেনেয়ীর “মরজিʿউত তক়লীদ” হিসেবে অবস্থান বিতর্কিতই রয়ে গেছে।

### একজন মরজির শর্তাবলি
মরজিʿউত তক়লীদ নির্ধারণের জন্য কোনো আনুষ্ঠানিক প্রক্রিয়া বা উলামা পরিষদের মতো সরকারি সংস্থা নেই, কারণ এই পদে উন্নীত হওয়া “সম্পূর্ণরূপে বিশ্বাসীদের বিবেচনার উপর নির্ভরশীল।”

তবে নির্বাচনের জন্য কিছু “সাধারণ নীতি” ও “শর্ত” রয়েছে, যা শিয়া ধর্মতাত্ত্বিকদের দ্বারা সর্বসম্মতভাবে গৃহীত:
* প্রাপ্তবয়স্কতা (*বুলুগ়*),
* সুস্থ বিচারবুদ্ধি (*আকল*)
* পুরুষ হওয়া (*জুক্কুরত*)
* বিশ্বাস (*ঈমান*)
* ন্যায়পরায়ণতা (*আদালত*) ও
* জন্মের বৈধতা

আরও একটি শর্ত হল বিশ্বাসীদের অনুদানের মাধ্যমে ধর্মীয় ছাত্রদের শিক্ষাব্যয় নির্বাহের জন্য পর্যাপ্ত অর্থ সংগ্রহে সক্ষম হওয়া।

### একজন অনুসারী কীভাবে মরজি নির্বাচন করেন
একজন মরজিʿউত তক়লীদ হওয়ার জন্য প্রথমে ইসলামি আইন অধ্যয়নে নিজেকে নিবেদিত করে মুজতাহিদ বা ফকীহ (আইনজ্ঞ) হিসেবে যোগ্যতা অর্জন করতে হয়—অর্থাৎ তিনি নিজস্ব আইনি রায় উদ্ভাবন ও শরীয়তভিত্তিক ফতোয়া প্রদান করতে সক্ষম হন।

বাকের মঈন ব্যাখ্যা করেন:

## পাদটীকা

## তথ্যসূত্র